નવા હોદ્દેદારો માટે ભાજપમાં છેક ઉપલા સ્તર સુધી કવાયતો ચાલી રહી છે ત્યારે કોંગ્રેસમાં નહીવત હિલચાલ જોવા મળે છે. ગત શનિવારે કોંગ્રેસના સભ્યો ભેગા થયા હતા અને રાજકીય ચર્ચાઓ કરી હતી. ત્યારબાદ દરરોજ દિવસમાં એક વાર ભેગા થવાનું કોંગ્રેસના સભ્યોએ નક્કી કર્યુ હતું, જેથી અફવાઓને ખાળી શકાય અને પરસ્પર વિશ્વાસ વધે. દરમિયાન કોંગ્રેસે પણ પોતાના ઉમેદવારો ઊભા રાખવાનું એલાન કર્યું હોવાના કારણે પક્ષ દ્વારા કોને મેન્ડેટ અપાશે તે અંગે અવઢવ ચાલી રહી છે. ભાજપના સભ્યોમાં મીટિંગોનો દોર પૂર જોશમાં ચાલી રહ્યો છે ત્યારે કોંગ્રેસમાં કોઈ હિલચાલ નથી. કોંગ્રેસના સભ્યોને કેમ્પમાં લઈ જવાય તેવી શક્યતાઓ પણ જણાતી નથી.